stanford-oval/wikipedia huggingface dataset:
Svappavaara
Väestönkehitys

| Svappavaaran taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 291 | 291 |
| 1965 | 1965 |    | 480 | 480 |
| 1970 | 1970 |    | 751 | 751 |
| 1975 | 1975 |    | 1 056 | 1 056 |
| 1980 | 1980 |    | 864 | 864 |
| 1990 | 1990 |    | 595 | 595 |
| 1995 | 1995 |    | 567 | 567 |
| 2000 | 2000 |    | 436 | 436 |
| 2005 | 2005 |    | 394 | 394 |
| 2010 | 2010 |    | 417 | 417 |
Lähde: Statistiska centralbyrån (SCB).
Aiheesta muualla

Kylän hiihto- ja jalkapalloseura (Arkistoitu – Internet Archive) (ruotsiksi)
Paikallisen kirkon historiaa (Arkistoitu – Internet Archive) (ruotsiksi)
Suomen Kristillinen Ylioppilasliitto

| Suomen Kristillinen Ylioppilasliitto> Finlands Kristliga Studenförbund |
| --- | --- |

Perustettu:  1897
Tyyppi:  opiskelijajärjestö
Kotipaikka:  Helsinki, Suomi
Päämaja:  Oikokatu 3 00170 Helsinki
Puheenjohtaja:  Saara Alamäki
Pääsihteeri:  Katri Malmi
Kattojärjestö:  World Student Christian Federation
Aiheesta muualla
Sivusto
Infobox OKNimi-testi OK: 
Suomen Kristillinen Ylioppilasliitto SKY on ekumeenisesti suuntautunut ja kansainvälisesti toimiva kristillinen opiskelijajärjestö. Järjestö on sitoutunut evankelisluterilaisen kirkon tunnustukseen. Liittohallituksen puheenjohtaja on Saara Alamäki vuodesta 2024 ja pääsihteeri on Katri Malmi vuodesta 2023 alkaen.
SKY on ollut uranuurtaja ekumenian, diakonian, rippileiritoiminnan ja ympäristökysymysten kohdalla. Järjestö tekee kriittistä, keskustelevaa ja ennakkoluulotonta työtä 2000-luvun kirkollisessa elämässä sekä kristillisessä opiskelijamaailmassa.
Globaali näkökulma on leimallista SKY:n toiminnassa. 1970-luvulta alkaen vapautuksen teologiaan tutustuminen sai SKY:n jäsenet kiinnostumaan kolmannen maailman asemasta. Erilaisilla projekteilla on pyritty paitsi auttamaan hädänalaisia myös herättämään keskustelua siitä, mitä voi tai pitäisi tehdä.
SKY on perustettu keväällä 1897. Liitto vietti 110-vuotisjuhlaansa 6. toukokuuta 2007 Helsingissä.
Paikallisyhdistykset

SKY:n toiminnan kulmakivenä ovat paikallisyhdistysten järjestämät teemaillat, joissa pureudutaan asiantuntijoiden alustusten kautta ajattomiin ja ajankohtaisiin uskonnollisiin, kirkollisiin sekä yhteiskunnallisiin kysymyksiin.
SKY:n paikallisyhdistyksistä vuonna 2024 aktiivisimmin toimivat Helsingin, Turun, Tampereen ja Joensuun järjestöt.
Paikallisyhdistyksiä ovat:
Helsingissä YKY, Ylioppilaiden Kristillinen Yhdistys
Turussa TYKY, Turun Ylioppilaiden Kristillinen Yhdistys ja KSÅA, Kristliga Studentföreningen vid Åbo Akademi
Tampereella NÄKY, Tampereen Ylioppilaiden Kristillinen Yhdistys
Jyväskylässä JYKY, Jyväskylän Ylioppilaiden Kristillinen Yhdistys
Oulussa PYKY, Pohjois-Suomen Ylioppilaiden Kristillinen Yhdistys
Kuopiossa KYKY, Kuopion Ylioppilaiden Kristillinen Yhdistys
Joensuussa IYKY, Ilosaaren Ylioppilaiden Kristillinen Yhdistys, perustettu 2007.
Lehdet: Etsijä ja Ad Lucem

SKY julkaisee kahta lehteä:
Ad Lucem on ruotsinkielinen lehti.
Etsijä on suomenkielinen lehti. Se sai vuonna 1995 kirkon tiedonvälityspalkinnon. Etsijä uudistui verkkojulkaisuksi vuonna 2019.
Lehdet: Etsijä ja Ad Lucem > Muita julkaisuja

SKY on julkaissut vinyyli- ja cd-levyjä. Yhdistys julkaisi vuonna 1968 Nostokurki-levyn. Se oli ensimmäinen nuorten hengellisen musiikin levy. Levyllä soitti Sataset ja Heikki Laitinen. Nostokurki-kappaleen sanat ovat Mikko Heikan. Nostokurki-levyn parhaita paloja on julkaistu cd-levynä vuonna 2007. Vuonna 2012 julkaistiin Salvadorilainen kansanmessu cd-levy.
Kansainvälinen toiminta

SKY toimii kansainvälisissä järjestöissä. Yhdistys on yhdessä Ortodoksisen Opiskelijaliiton (OOL) kanssa osa maailmanlaajuista ekumeenista kristillistä opiskelijaliikettä, World Student Christian Federationia (WSCF).
Vuonna 1895 perustettu WSCF on maailman vanhin kansainvälinen opiskelijaliike ja maailman vanhin ekumeeninen järjestö. WSCF:llä on jäsenjärjestöjä yli sadassa maassa. WSCF:n keskustoimisto sijaitsee Le Grand-Saconnex’ssa, Sveitsissä.
WSCF:n Euroopan alueen pohjoismais-baltialaiseen yhteistyöneuvostoon NBCC:ään kuuluvat Suomen, Ruotsin, Norjan, Tanskan ja Liettuan jäsenjärjestöt. NBCC:n jäsenjärjestöt pitävät tiiviisti yhteyttä ja järjestävät vuosittain kaksi pohjoismaista tapahtumaa.
SKY on Suomen ekumeenisen neuvoston (SEN) kumppanuusjärjestö ja nimeää edustajiaan SEN:n jaostoihin.
Muuta yhteistyötä

Kotimaassa läheisiä yhteistyökumppaneita ovat muun muassa Ortodoksinen Opiskelijaliitto ja Kirkon Ulkomaanavun Changemaker-verkosto.
Talous > Opetus- ja kulttuuriministeriön rahoitus

| Rahoituksen lähde | 2018 | 2017 | 2016 | 2015 | 2014 | 2013 | 2012 |
| --- | --- | --- | --- | --- | --- | --- | --- |
| Opetus- ja kulttuuriministeriön yleisavustus nuorisojärjestöille | 30 000 € | 29 200 € | 27 000 € | 24 000 € | 17 500 € | 17 500 € | 17 500 € |
Merkittäviä henkilöitä > Pääsihteerit

Seuraavat henkilöt ovat toimineet SKY:n pääsihteereinä:
1944–1946: Mikko Juva
1946–1951: Vilho Ylijoki
1955–1963: Risto Lehtonen
1963–1967: Juhani Simojoki
1967–1970: Martti Lindqvist
1970: Ilkka Turkka
1975–1976 Pentti Laukama
1984–1986: Jaana Hallamaa
–2006: Niina Lehmusjärvi
2007–2009: Aura Nortomaa
2010–2014: Marjo Salmela
2014–2016: Minna Mannert
2016–2020: Katri Jussila
2020–2021: vs. Sara Latvus
2021: vs. Salli Ahtiainen-Helanne
2023– Katri Malmi
Merkittäviä henkilöitä > Puheenjohtajat

Seuraavat henkilöt ovat toimineet SKY:n puheenjohtajina:
2010: Marita Mattila
2011–2012: Eetu Kejonen
2013–2014: Isto Peltomäki
2014: Krista Autio
2018: Jussi Ikkala
2019: Minna Mannert
2020–2021: Sanna Haapasaari
2022–2023: Esa-Pekka Helanne
2024-2025: Saara Alamäki
Aiheesta muualla

Suomen Kristillisen Ylioppilasliiton kotisivut
Pietikäinen, Petteri: Kristitty, ylioppilas ja etsijä. Suomen kristillinen ylioppilasliike sata vuotta 1897–1997. Suomen Kristillinen Ylioppilasliitto 1997, Helsinki.
Ad Lucem
World Student Christian Federation
JK Tammeka

Jalgpalliklubi Tammeka Tartu on jalkapalloseura Tartosta, Virosta. Seura perustettiin vuonna 1989 ja vuonna 2006 seura yhdistyi toisen tarttolaisseuran JK Maagin kanssa ja muodosti JK Maag Tammekan, joka pelaa Viron pääsarjassa Meistriliigassa. Kaudeksi 2009 fuusioseuran nimi vaihtui takaisin JK Tammeka Tartuksi.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Intiaanileski

| Intiaanileski |
| --- | --- |

Nimi:  Intiaanileski
Tekijä:  Joseph Wright
Valmistumisvuosi:  1785
Taiteenlaji:  öljyvärimaalaus
Korkeus:  101 cm
Leveys:  127 cm
Sijainti:  Derbyn kaupunginmuseo
Paikkakunta:  Derby
Intiaanileski (engl. The Widow of an Indian Chief Watching the Arms of Her Deceased Husband) on englantilaisen Joseph Wrightin maalaus noin vuodelta 1785. Työstä nähdään, että päähinettä varten Wrightillä on ollut malli, mutta intiaanin käyttämien vaatteiden tilalle hän on kuvitellut uusklassismille tyypillisen viitan. Maalaus on Derbyn kaupunginmuseossa.
1700-luvulla maalauksissa esitettiin ”jaloja villejä”, mutta Wrightin lähestyminen on erilainen. Hän kuvaa ihmiselon haurautta ja maineen ja kunnian lyhytaikaisuutta. Leski istuu edesmenneen miehensä sotasaavutusten symbolien ympäröimänä luonnon voimien armoilla: taustalla tulivuori purkautuu ja salamat leimuavat.
Howard Lederer

| Howard Lederer |
| --- | --- |
 Howard Lederer WSOP-turnauksessa vuonna 2006.
Henkilötiedot
Kansalaisuus:   Yhdysvallat
Pokerinpelaaja
Sponsori:  FullTiltPoker
WSOP-voitot:  2
WSOP-rahasijat:  43
WPT-voitot:  2
EPT-voitot:  0
Turnausansiot (USD):  5 585 507
Päivitetty:  25. tammikuuta 2010
Howard Lederer (aka Coward Folderer) (s. 30. lokakuuta 1964, Concord, New Hampshire) on yhdysvaltalainen pokeriammattilainen ja pokerinpelaaja Annie Duken isoveli.
Ledererin isä on Richard Lederer, kirjailija ja kielitieteilijä, joka opetti St. Paul's Schoolissa New Hampshiressa. Howard Lederer oli nuorena taitava shakinpelaaja ja hän muutti high schoolin jälkeen New Yorkiin opiskellakseen Columbian yliopistossa. New York tunnetaan shakkiklubeistaan ja yhdellä tällaisista hän tutustui pokeriin ja alkoi pelata Mayfair Clubilla yhdessä muun muassa Erik Seidelin ja Dan Harringtonin kanssa.
Vuonna 1994 Lederer muutti Las Vegasiin Nevadaan pelatakseen korkeiden panosten käteispelejä.
Lederer tunnetaan lempinimellä "The Professor" (professori), johtuen hänen analyyttisestä ja teoreettisesta lähestymistavastaan pokeriin sekä pitkästä voitokkaasta peliurastaan. Hän on julkaissut opetusvideon Secrets of No Limit Hold'em. Ledererin ja Annie Duken sisko, kirjailija Katy Lederer on kirjoittanut perheestä kirjan Poker Face: A Girlhood Among Gamblers. Lederer näyttelee itseään Las Vegasin kolmannen kauden yhdennessätoista jaksossa.
Lederer edustaa Full Tilt Poker -nettipokerihuonetta ja on ollut mukana pokeriohjelmassa Poker After Dark. Syksyllä 2011 Lederer liitettiin osaksi Full Tilt Poker- nettipokerihuoneen pyramidihuijaus-skandaalia. Hän asuu Las Vegasissa yhdessä vaimonsa Suzien ja poikansa Mattiaksen kanssa. Tammikuussa 2010 Ledererin pokeriuran turnausansiot ylittivät 5,5 miljoonaa dollaria.
Turnausmenestys > World Series of Poker

Lederer on voittanut kaksi World Series of Poker -ranneketta. WSOP:n pääturnauksessa hän on ollut finaalipöydässä kerran (viides vuonna 1987). Lederer oli toinen Lontoossa pelatussa WSOPE:n 5000 punnan pot limit omaha -turnauksessa, jonka voitti suomalainen Jani Vilmunen.
Turnausmenestys > World Series of Poker > WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 2000 | $ 5,000 Limit Omaha Hi/Lo | 198 000 |
| 2001 | $ 5,000 Deuce to Seven | 165 870 |
Turnausmenestys > World Poker Tour

World Poker Tourilta Ledererillä on kaksi turnausvoittoa. Ensimmäinen tuli marraskuussa 2002 World Poker Finalsissa (ykköspalkinto 320 400 dollaria) ja toinen Party Poker Million II -risteilyllä maaliskuussa 2003 (ykköspalkinto 289150 dollaria). Hänet valittiin WPT:n ensimmäisen tuotantokauden parhaaksi pelaajaksi.
Ledererillä on myös kolme Bellagio Five-Star World Poker Classic WPT Championships -tapahtuman voittoa. Hän voitti $2,500 No Limit Hold'em -turnauksen vuosina 2003 ja 2004 sekä $5,000 Pot Limit Omaha -turnauksen 2004.
Turnausmenestys > Muut turnaukset

Tammikuussa 2008 Lederer voitti Aussie Millions -tapahtumassa pelatun no limit hold'em -turnauksen, jossa oli peräti 100 000 Australian dollarin sisäänosto. Ykköspalkinto oli 1,25 miljoonaa Australian dollaria. Lokakuussa 2009 Lederer oli ykkönen Festa al Lagon 10 000 dollarin H.O.R.S.E.-turnauksessa.
Aiheesta muualla

Viralliset kotisivut (Arkistoitu – Internet Archive)
Ledererin profiili Full Tilt Pokerissa (Arkistoitu – Internet Archive)
Howard Lederer The Hendon Mob Poker Databasessa (englanniksi)
Idealside

Idealside oli kemiläinen yhtye joka julkaisi yhden pitkäsoiton Polarvox-levymerkille.
Diskografia

Huima kujerrus (1990,  Polarvox)
Kokoonpano

Jari Vesa
Pekka Kinnunen
Jakke Salomaa
Aiheesta muualla

Idealsiden esitystuotanto Suomen äänitearkistossa (1901–1999)
Svantte Vuorio

| Svantte Vuorio |
| --- | --- |

Kansanedustaja
 1.5.1924–2.12.1925  
Ryhmä/puolue:  STPV
Vaalipiiri:  Turun läänin pohjoinen
Henkilötiedot
Syntynyt: 18. elokuuta 1890 Huittinen
Kuollut: 17. tammikuuta 1971 (80 vuotta) Huittinen
Ammatti:  maanviljelijä
Svantte Ferdinand Vuorio (synt. Sandelin, 18. elokuuta 1890 Huittinen – 17. tammikuuta 1971 Huittinen) oli suomalainen maanviljelijä, joka toimi STPV:n kansanedustajana vuosina 1924–1925.
Elämä ja ura

Huittisten Palojoen kylässä syntyneen Vuorion vanhemmat olivat torppari Kustaa Ferdinand Vuorio (1863–1937) ja Anna Sofia Matintytär (1851–1931). Kauppakoulun käytyään hän työskenteli aluksi A. Ahlström Oy:n konttoristina Noormarkussa ja viljeli myöhemmin kotitilaansa Huittisissa.
Vuorio valittiin eduskuntaan vuonna 1924. Joulukuussa 1925 hän sai vapautuksen edustajantoimesta kärsittyään pitkään hermosairaudesta. Vuorion tilalle eduskuntaan tuli Kaarlo Varho. Huittisten kunnanvaltuustoon hänet valittiin ensimmäisen kerran vuonna 1919.
Vuorio kirjoitti myös näytelmiä sekä työväenlehdissä julkaistuja runoja.
Perhe

Vuorion puoliso oli Hilda Maria Tamminen, jonka kanssa hän avioitui vuonna 1919. Heidän tyttärensä Hely Annikki Vuorion (s. 1937) puoliso oli talousneuvos Erkki Hakala.
Tatiana Guderzo

| Mitalit | Mitalit | Mitalit |  |
| --- | --- | --- | --- |
|  Tatiana Guderzo |  Tatiana Guderzo |  Tatiana Guderzo |  |
Maa:   Italia
Naisten maantiepyöräily
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | Maantieajo |  |
| Maantiepyöräilyn MM-kilpailut  | Maantiepyöräilyn MM-kilpailut  | Maantiepyöräilyn MM-kilpailut  |  |
|  Kultaa | Mendrisio 2009 | Maantieajo |  |
|  Hopeaa | Verona 2004 | Maantieajo |  |
|  Pronssia | Innsbruck 2018 | Maantieajo |  |
| Ratapyöräilyn MM-kilpailut  | Ratapyöräilyn MM-kilpailut  | Ratapyöräilyn MM-kilpailut  |  |
|  Pronssia | Apeldoorn 2018 | joukkuetakaa-ajo |  |
| Ratapyöräilyn EM-kilpailut  | Ratapyöräilyn EM-kilpailut  | Ratapyöräilyn EM-kilpailut  |  |
|  Kultaa | Saint-Quentin-en-Yvelines 2016 | joukkuetakaa-ajo |  |
|  Kultaa | Berliini 2017 | joukkuetakaa-ajo |  |
|  Pronssia | Baie-Mahault 2014 | joukkuetakaa-ajo |  |
Tatiana Guderzo (s. 22. elokuuta 1984, Italia) on italialainen maantiepyöräilijä, maailmanmestari ja olympiamitalisti. Guderzo voitti pronssia Pekingin vuoden 2008 kesäolympialaisten naisten maantieajosta. Samojen kisojen aika-ajossa hän oli kahdestoista. Vuoden 2004 Veronan maailmanmestaruuskilpailuissa hän voitti maantieajossa hopeaa. Maailmanmestariksi hän polki vuoden 2009 Mendrision maailmanmestaruuskilpailuissa. Hän saavutti maantieajon MM-pronssia Innsbruckissa 2018.
Guderzo oli mukana myös Ateenan olympialaisissa 2004, jolloin hän saavutti sijat 21 (aika-ajo) ja 26 (maantieajo). Lontoon olympialaisissa 2012 hän oli aika-ajossa 21:s ja maantieajossa 30:s, Rio de Janeirossa 2016 maantieajossa 14:s.
Guderzolla on kolme hopeaa nuorten alle 23-vuotiaiden pyöräilyn Euroopan mestaruuskisoista. Aika-ajossa hän oli toinen Moskovassa 2005 ja Heerlenissä 2006 sekä maantiepyöräilyssä Valkenburgissa vuonna 2006.
Naisten "Italian ympäriajossa" Guderzo oli toinen vuonna 2013, kolmas 2010, neljäs 2008 ja 2011, viides 2007, kuudes 2015, seitsemäs 2006, 2009 ja 2012 sekä kahdeksas 2021. Hän sijoittui toiseksi Trofeo Alfredo Binda - Comune di Cittiglio -kilpailussa 2012, voitti Giro dell'Emilia Internazionale Donne Eliten 2017 ja oli kolmas Donostia San Sebastián Klasikoassa 2021.
Guderzo kilpaili myös ratapyöräilyssä. Hän saavutti joukkuetakaa-ajossa MM-pronssia 2018. Hän voitti joukkuetakaa-ajon Euroopan-mestaruuden 2016 ja 2017 sekä sai EM-pronssia 2014.
Ammattilaistallit

2005 Top Girls Fassa Bortolo Hausbrandt Caffe'
2006 Top Girls Fassa Bortolo Raxy Line
2007 AA Drink Cycling Team
2008 Gauss RDZ Ormu
2009 Gauss RDZ Ormu - Colnago (31.5. saakka)
2009 S.C. Michela Fanini Record Rox (1.6. alkaen)
2010 Team Valdarno
2011 S.C. MCipollini - Giampenini
2012 MCipollini - Giampenini
2013 MCipollini - Giordana
2014 Ale Cipollini
2015 Hitec Products - UCK
2016 Hitec Products - UCK
2017 Lensworld-Kuota
2018 Hitec Products (20.6. saakka)
2018 Bepink (2.7. alkaen)
2019 Bepink
2020 Alé BTC Ljubljana
2021 Alé BTC Ljubljana
2022 Top Girls Fassa Bortolo
Suvannonlahti (Pihtipudas)

| Suvannonlahti |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°18′49″N, 25°34′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskujoki:  kanava Alvajärveen 
Järvinumero:  14.481.1.002
Mittaustietoja
Pinnankorkeus:  111,6 m  
Pituus:  2 km  
Leveys:  460 m  
Rantaviiva:  4,601 km  
Pinta-ala:  51,292 ha  
Tilavuus:  0,00064394 km³ 
Keskisyvyys:  1,26 m  
Suurin syvyys:  3 m  
Saaria:  4 
 fiSuvannonlahti 
Suvannonlahti  on Keski-Suomessa Pihtiputaalla  Linnanperän lähellä sijaitseva järvi.
Maantietoa

Järvi on 2,0 kilometriä pitkä, 460 metriä leveä, ja sen pinta-ala on 51 hehtaaria. Järvellä on kartan mukaan 4 saarta. Järvi on luodattu ja siitä on julkaistu syvyyskartat. Järven tilavuudeksi on saatu 643 900 kuutiometriä. Sen keskisyvyys on 1,3 metriä ja suurin syvyys on 3,0 metriä. Sen rantaviivan pituus on 4,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Alvajärven lähi-alueeseen (14.481) se kuuluu. Järven vedenpinnan korkeus on 111,6 metriä mpy.
Iso-Pökkölöinen

| Iso-Pökkölöinen |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°45′55″N, 23°39′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Vähä-Pökkölöiseen 
Järvinumero:  35.342.1.022
Mittaustietoja
Pinnankorkeus:  109 m  
Rantaviiva:  1,532 km  
Pinta-ala:  6,261 ha  
Saaria:  ei saaria 
 fiIso-Pökkölöinen 
Iso-Pökkölöinen  tai myös Pökkölöinen on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 6,3 hehtaaria ja se on 700 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,5 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 109 metriä mpy.
Taylor Horn

Taylor Ashley Horn (s. 12. lokakuuta 1992 Kalifornia, Yhdysvallat) on yhdysvaltalainen laulaja-lauluntekijä. Hän on julkaissut kaksi albumia, taylor-made (2002) ja Changes (2006).
Hän on myös esiintynyt televisiossa ohjelmissa Life at the Resort (2011) ja Britney's Redneck Roots (2005).
Aiheesta muualla

Taylor Horn Internet Movie Databasessa. (englanniksi)
Strikeforce

| Strikeforce |
| --- | --- |

Yritysmuoto:  Yksityinen
Perustettu:  1985 (Potkunyrkkeily) 2006 (Vapaaottelu)
Perustaja:  Scott Coker
Lakkautettu:  12. tammikuuta 2013
Kotipaikka:  San José, Kalifornia
Toimiala:  Vapaaotteluiden mainostus
Emoyhtiö:  Forza, LLC
Kotisivu:  http://www.strikeforce.com/
Infobox OKVirheellinen NIMI-arvo: 
Strikeforce oli yhdysvaltalainen vapaaotteluorganisaatio ja potkunyrkkeilyorganisaatio, joka toimi San José, Kaliforniassa. Strikeforcea johti toimitusjohtaja Scott Coker ja omisti Forza, LLC. Televisiossa sitä näytettiin yhdysvalloissa CBS:lä ja Showtimellä, Kanadassa Super Channelilla, Isossa-Britanniassa Primetimellä, Japanissa SKY PerfecTV! ja Brasiliassa Space TV. Ensimmäinen lähetys tuli CBS:ltä 7. marraskuuta 2009 Strikeforce: Fedor vs. Rogers.
Historia

Strikeforce aloitti potkunyrkkeilyorganisaationa, mutta se kehittyi vapaaotteluun 2006 ensimmäinen vapaaottelu tapahtuma oli 10. marraskuuta 2006 Strikeforce: Shamrock vs. Gracie. Strikeforcen pääsponsori on Rockstar Energy Drink.
Säännöt

Strikeforcen häkissä on kuusi kulmaa toisin kuin UFCsä jossa on kahdeksan, Myös kaikenlaiset iskut sukuelimiin tai sormen työntäminen vastustajan ruumiinaukkoihin ovat kiellettyjä.
Säännöt > Painoluokat

| Painoluokka | Painoraja |
| --- | --- |
Raskassarja: 120 kg
Alempi raskassarja: 93 kg
Keskisarja: 84 kg
Välisarja: 77 kg
Kevytsarja: 70 kg
Höyhensarja: 66 kg
Kääpiösarja: 61 kg
Ottelun erät kestävät 5 minuuttia ja eriä on kolme, mestaruusotteluissa eriä on viisi. Jokaisen erän välillä pidetään minuutin tauko.
Ottelut loppuvat neljällä eri tavalla Tyrmäyksellä jolloin vastutaja on menettänyt tajuntansa, Teknisellä tyrmäyksellä jolloin tuomari käske lopettamaan jos jompikumpi ottelija ei kykene jatkamaan, luovutuksella ottelu loppuu kun vastustaja tekee luovutusliikkeen ja haastaja taputtaa kättään lattiaan. Kun ottelu on käyty läpi eikä ole tapahtunut mitään edellä mainituista asioista tuomarit jakavat mielipiteensä.
Virheet

Nevadan osavaltion urheilukomissio listaa tällä hetkellä seuraavat virheiksi:
Päällä puskeminen
Silmien kaivaminen
Pureminen
Hiuksista vetäminen
Sormien työntäminen suuhun, sieraimiin tai muihin vastustajan ruumiinaukkoihin
Iskut sukuelimiin
Sormien työntäminen mihinkään vastustajan ruumiin reikään tai haavaan
Vastustajan sormien ja varpaiden taittaminen, vääntäminen tai vetäminen
Selkärankaan tai takaraivoon lyöminen
Kyynärpään kärjellä lyöminen alaspäin
Kurkkuun iskeminen, mukaan lukien henkitorveen tarttuminen
Ihon raapiminen, nipistäminen ja vääntäminen
Solisluuhun tarttuminen
Maassa olevan vastustajan päähän potkiminen
Maassa olevan vastustajan päähän potkiminen polvella
Maassa olevan vastustajan polkeminen
Munuaiseen potkaiseminen kantapäällä
Vastustajan heittäminen maahan päälleen tai niskalleen
Vastustajan heittäminen pois kehästä tai häkistä
Vastustajan hanskoista tai housuista kiinnipitäminen
Vastustajaa päin sylkeminen
Epäurheilijamainen käyttäytyminen, joka loukkaannuttaa vastustajan
Naruista tai häkistä kiinnipitäminen
Herjaava kielenkäyttö kehässä tai häkissä
Vastustajan kimppuun hyökkääminen tauolla
Tuomarin hoidossa olevan vastustajan kimppuun hyökkääminen
Vastustajan kimppuun hyökkääminen kellon (torven) soinnin jälkeen
Jatkuva tuomarin ohjeiden vastustaminen
Arkuus, mukaan lukien, ilman rajoitusta, vastustajan vältteleminen, tahallinen tai jatkuva hammassuojan tiputtaminen tai vamman esittäminen
Nurkkauksen puuttuminen otteluun
Pyyhkeen heittäminen kehään (häkkiin) kesken ottelun
Virheen tapahtuessa tuomari voi ottaa rangaistuksena yhden tai enemmän pisteitä pois virheen tehneeltä ottelijalta. Jos virhe estää ottelijaa jatkamasta, ottelu voi päättyä diskaukseen (kun virhe oli tahallinen) tai tulosta ei tule (kun virhe oli vahinko). Jos virhe estää ottelijaa jatkamasta myöhemmin ottelun aikana, ottelu päättyy tekniseen päätökseen ja ottelun voittaa loukkaantunut ottelija, jos hän johtaa pisteissä, tai muuten ottelu päättyy tekniseen tasapeliin.
Viimeiset mestarit

| Painoluokka | Mestari | Päivämäärä | Puolustetut ottelut |
| --- | --- | --- | --- |
| Raskassarja |  Alistair Overeem | 16. marraskuuta 2007 | 0 |
| Kevyt raskassarja |  Dan Henderson | 5. maaliskuuta 2011 | 0 |
| Keskisarja |  Luke Rockhold | 10. syyskuuta 2011 | 2 |
| Välisarja |  Tarec Saffiedine | 12. tammikuuta 2013 | 0 |
| Kevytsarja |  Gilbert Melendez | 11. joulukuuta 2009 | 4 |
Viimeiset mestarit > Naiset

| Painoluokka | Mestari | Päivämäärä | Puolustetut ottelut |
| --- | --- | --- | --- |
| Höyhensarja |  Cristiane Santos | 15. elokuuta 2009 | 3 |
| Kääpiösarja |  Ronda Rousey | 3. maaliskuuta 2012 | 1 |
Viimeiset mestarit > Turnausten voittajat

| Painoluokka | Mestari | 2>  sija | Tapahtuma |
| --- | --- | --- | --- |
| Keskisarja |  Jorge Santiago |  Trevor Prangley | Strikeforce: Four Men Enter, One Man Survives |
| Naisten välisarja |  Miesha Tate |  Hitomi Akano | Strikeforce Challengers: Riggs vs. Taylor |
| Raskassarja |  Daniel Cormier |  Josh Barnett | Strikeforce: Barnett vs. Cormier |
Strikeforcen ennätykset

| Ennätys | Ottelija | Määrä |
| --- | --- | --- |
| Eniten otteluita |  Josh Thomson | 13 |
| Eniten voittoja |  Gilbert Melendez | 11 |
| Pisin voittoputki |  Luke Rockhold | 9 |
| Eniten lopetuksia |  Cung Le  Luke Rockhold | 7 |
| Eniten tyrmäyksiä |  Cung Le | 7 |
| Eniten luovutuksia |  Luke Rockhold | 5 |
Strikeforce octagon 2011-01-07
Vuoden 2008 keskisarjan mestari Cung Le.